cyanic-selkie/wikianc huggingface dataset:
ไนท์ออฟแชมเปียนส์ (2012)
เรื่องราวของการชิงแชมป์ WWE ระหว่าง ซีเอ็ม พังก์ กับ จอห์น ซีนา
ในศึกรอว์ (3 กันยายน 2012) ก่อนเริ่มรายการ พังก์ ได้ลอบทำร้าย เจอร์รี จนต้องหามส่งห้องพยาบาล ในคืนเดียวกัน พังก์ได้เจอกับ เชมัส แต่พังก์ไม่ยอมปล้ำและเดินหนีกลับไป และในแมตช์ของ ซีนา กับ อัลเบร์โต เดล รีโอ ในแมตช์การปล้ำจับกดที่ไหนก็ได้ พังก์โผล่มาเตะก้านคอซีนา จนหลับ แล้วก็พา เดล รีโอ มากดเอาชนะไปได้ จากนั้น พังก์ จับ ซีนา มาโยนบกใส่ฝากระโปรงรถของตัวเอง และก็ขึ้นรถที่มี พอล เฮเมน เป็นคนขับ แล้วก็ขับออกไป
ในศึกรอว์ (10 กันยายน 2012) ที่ มอนทรีออล, แคนาดา เบรต "ฮิตแมน" ฮาร์ต ออกมาเปิดรายการ โดยแฟนๆ ให้การต้อนรับอย่างอบอุ่น เบรต บอกว่ารู้สึกดีที่ได้กลับมาที่นี่เป็นครั้งแรกในรอบ 15 ปี ขอบอกกับทุกคนว่าพวกคุณอยู่ในใจผมมาตลอด 15 ปี ขอบคุณทุกๆ คนที่สนับสนุนผมมาตลอด ผมจะไม่มีวันลืม และขอให้พระเจ้าคุ้มครองทุกคน ขอบคุณมากๆ ซีเอ็ม พังก์ ออกมาขัดจังหวะ โดยถูกคนดูโห่อย่างหนัก พังก์ บอกว่าถ้าชั้นเป็นคนที่เจอกับนายในศึก เซอร์ไวเวอร์ซีรีส์ (1997) แทนที่จะเป็น ชอว์น ไมเคิลส์ เบรต รีบตัดบท บอกว่าแกก็จะโดน Sharpshooter จนร้องเอ๋งๆ ไงล่ะ พังก์บอก ชั้นไม่ต้องการ วินซ์ แม็กแมน มาช่วยโกงหรอกนะ ชั้นจะเอาชนะนายได้ด้วยตัวเอง แล้ว Attitude Era ของพวกแกก็จะไม่เกิดขึ้น ส่วนชั้นก็จะกระโดดหนีไปอยู่ WCW ปล่อยให้ WWE เจ๊งไปเลย เบรต เปิดคลิปความอัปยศของพังก์ ให้ทุกคนดูกันอีกครั้ง เมื่อสัปดาห์ก่อน พังก์ไม่กล้าสู้กับ เชมัส แถมยังลอบทำร้ายซีนา จากด้านหลังอีก นี่หรือ "สุดยอดที่สุดในโลก" พังก์บอกว่าคนดูพวกนี้ควรจะเคารพชั้นเหมือนกับที่เคารพนายตอนที่นายเดินออกมาเมื่อกี้นี้ ชั้นสมควรได้รับการต้อนรับแบบนี้ทุกๆ สนามทั่วโลก พังก์ บอก ในศึก ไนท์ออฟแชมเปียนส์ ฉันจะทำให้ ซีนา ต้องหลับสนิทด้วย Go To Sleep เบรต บอก ตอนนี้ทุกคนในสนามก็ใกล้จะหลับอยู่แล้ว พังก์เดินจากไปท่ามกลางเสียงตะโกนด่าของคนดู ในช่วงท้ายรายการ เบรต ประกาศแนะนำตัว ซีนา เพื่อออกมาพูดคุยกัน ซึ่งซีนาก็ยอมรับว่าเขานับถือ เบรต มาก และเขาจะไม่มีวันยิ่งใหญ่ได้เท่า เบรต จากนั้น เบรต ก็ถาม ซีนา ว่าจะจัดการยังไงกับไอ้คนเสแสร้ง พังก์ และพังก์ก็ออกมาโวยวายจะเอาเรื่อง ทำให้ ซีนา ด่า พังก์ ว่า ไอ้เสแสร้ง อีกคนนึง พังก์ ขึ้นเวทีมาสาธยายความเทพของเขาว่าเขาเจ๋งกว่า ชอว์น ไมเคิลส์, เจ๋งกว่า สโตน โคลด์ และเจ๋งกว่า เดอะ ร็อก ด้วย เพราะเขาอัด เดอะ ร็อก ได้ในพริบตาทั้งที่ ซีนา พยายามมาทั้งปีก็ไม่สำเร็จ ซีนา ด่ากลับบ้าง บอกว่า พังก์ เป็นแชมป์มา 300 กว่าวัน แล้วก็ทำให้เข็มขัดแชมป์ตกต่ำสุดๆ ทำได้แค่นั่งมองแมตช์คู่เอกของทุกๆ ศึกใหญ่ผ่านหน้าเขาไปตาปริบๆ เมื่อปีก่อนออกมาพูดซะดิบดี บอกว่าจะเปลี่ยนแปลงวงการให้ดีขึ้น สุดท้ายก็ล้มเหลวหมด เป็นแค่เรื่องโกหกเพื่อให้แฟนๆ ช่วยสนับสนุนให้เขาดังเท่านั้น ชั้นคนนี้ต้องไต่เต้ามาจากดาวรุ่ง กว่าจะมาเป็นที่รักของแฟนๆ ได้ต้องล้มลุกคลุกคลาน ผ่านช่วงเวลาร้ายๆ มามากมาย แต่ชั้นก็ยังยืนหยัดอยู่ได้ด้วยการเป็นตัวของตัวเอง ไม่เหมือนแกหรอก เปลี่ยนบุคลิกไปมา ขโมยสีกางเกงมาจากตำนานหอเกียรติยศ แล้วยังขโมยท่าไม้ตายศอกบินมาจากคนตายอย่าง แรนดี ซาเวจ อีก เพราะแกมันเป็นคนที่ยังค้นหาตัวเองไม่พบ แกคิดว่าการที่เป็นแชมป์มันจะหมายความว่าทุกคนต้องเคารพแก ที่ช่วง 2-3 สัปดาห์มานี้แกทำตัวน่ารำคาญขึ้นคงเป็นเพราะว่าแกกำลังกลัวว่าจะเสียแชมป์ในศึก ไนท์ออฟแชมเปียนส์ ใช่มั้ย ชั้นจะขอพูดอะไรเป็นภาษาท้องถิ่นของที่นี่หน่อย (ซีนาพูดภาษาฝรั่งเศส) พังก์ บอก แกกำลังทำตัวเองให้ต่ำลง จากการพูดภาษาถิ่นของคนที่นี่ ซีนา โมโห บอกว่า พอได้แล้ว คนดูเหล่านี้คือเหตุผลที่ว่าทำไมเราจึงได้มาอยู่ที่นี่ แกมันคนไร้ค่าที่ไม่ควรได้รับการเคารพเลยสักนิด สิ่งที่ชั้นพูดเมื่อกี้คือ "แกบอกว่าจะชนะในศึก ไนท์ออฟแชมเปียนส์ แต่ว่าชั้นจะเตะก้นแก" พังก์ โมโห จะไปต่อยเบรต ระบายอารมณ์ แต่ ซีนา ห้ามไว้ได้ทัน ซีนา ถอดเสื้อแล้วท้า พังก์ มาต่อยกัน แต่พังก์หันไปต่อยเบรตอีก คราวนี้ เบรต บล็อกไว้ได้แล้วต่อยสวนจนพังก์ล้มกลิ้ง คลานหนีเป็นลูกหมากลับไปอย่างอนาถ ปล่อยให้ เบรต กับ ซีนา ฉลองกันบนเวที
เรื่องราวของการชิงแชมป์โลกเฮฟวี่เวท ระหว่าง เชมัส กับ อัลเบร์โต เดล รีโอ
ในศึก สแมคดาวน์ (24 สิงหาคม 2012) แรนดี ออร์ตัน ออกมาเปิดรายการ บอกว่าเขาควรจะได้ชิงแชมป์โลกเฮฟวี่เวท กับ เชมัส บ้าง และถ้าใครมีปัญหากับสิ่งที่เขาพูดล่ะก็ ออกมาเจอกันได้เลย เชมัส ออกมาบอกว่า ไม่ต้องห่วงหรอก ออร์ตัน ชั้นเห็นด้วย เพราะนายชนะ อัลเบร์โต เดล รีโอ ได้อย่างขาวสะอาด ชั้นอยากให้นายเป็นผู้ท้าชิงแชมป์ของชั้น บูเกอร์ ที ออกมาและถามแฟนๆ ในสนามว่าอยากจะเห็นแมตช์นี้เกิดขึ้นมั้ย คนดูเฮ แต่ เดล รีโอ ออกมาขัดขวาง เพราะ เชมัส โกงเขาในศึก ซัมเมอร์สแลม และเขาก็ยื่นประท้วงต่อ บูเกอร์ ที แล้ว แต่ บูเกอร์ ที ไม่สนใจ บูเกอร์ ที เลยจัดแมตช์ อัลเบร์โต เดล รีโอ เจอกับ แรนดี ออร์ตัน เพื่อหาผู้ท้าชิงแชมป์โลกเฮฟวี่เวท กับ เชมัส ในศึก ไนท์ออฟแชมเปียนส์ ในคืนเดียวกัน เชมัส ได้เจอกับ ดอล์ฟ ซิกก์เลอร์ สุดท้าย เชมัส ชนะฟาล์ว เพราะ ซิกก์เลอร์ เอากระเป๋ามันนีอินเดอะแบงก์ มาฟาดใส่ เชมัส หลังแมตช์ ซิกก์เลอร์ ใช้กระเป๋าตีซ้ำอีก และใช้สิทธิ์กระเป๋าทันที แต่พอเห็น เชมัส ลุกขึ้นมาได้เลยเปลี่ยนใจไม่ใช้ แล้วก็รีบหนีกลับไป และในแมตช์ระหว่าง เดล รีโอ กับ แรนดี ออร์ตัน เพื่อหาผู้ท้าชิงแชมป์โลกเฮฟวี่เวท กับ เชมัส สุดท้าย เดล รีโอ เป็นฝ่ายชนะและได้เป็นผู้ท้าชิงอันดับ 1 ในการชิงแชมป์โลกเฮฟวี่เวท กับ เชมัส ในศึก ไนท์ออฟแชมเปียนส์ หลังแมตช์ เดล รีโอ ถอดรองเท้า ริคาร์โด โรดรีเกซ มาขว้างใส่ เชมัส ทำให้ เชมัส ขึ้นมาบนเวทีแล้วก็โดน เดล รีโอ กับ ริคาร์โด รุมอัด จากนั้นก็ใช้รองเท้าฟาดหัวเข้าไป เดล รีโอ เดินจากไป แล้ว ซิกก์เลอร์ ก็วิ่งออกมาใช้กระเป๋ามันนีอินเดอะแบงก์ทันที แต่ ออร์ตัน ฟื้นขึ้นมาพอดีเลย RKO ใส่ ซิกก์เลอร์ เป็นการปิดรายการ
ในรอว์ (3 กันยายน 2012) เชมัสออกมาโม้เกี่ยวกับการชนะเดล รีโอ แต่ซีเอ็ม พังก์ออกมาขัดจังหวะ บอกว่าเขากระทืบเจอร์รี ลอว์เลอร์ เพราะเจอร์รีไม่ยอมเรียกเขาว่า "สุดยอดที่สุดในโลก" เชมัสทนไม่ไหว มาขัดจังหวะเขาทำไม นี่เหรอการเคารพผู้อื่น คืนเดียวกันเดล รีโอกับริคาร์โดขึ้นมาลอบทำร้ายเชมัส หลังจากปล้ำเสร็จ แต่ก็โดนเชมัสอัดซะน่วมและจะโดดถีบใส่เดล รีโอ แต่ริคาร์โดมาผลักเดล รีโอออกไปแล้วรับลูกถีบแทนจนบาดเจ็บ
ในสแมคดาวน์ (7 กันยายน 2012) เดล รีโอ ออกมาพร้อมกับ ริคาร์โด ที่บาดเจ็บจากการถูก เชมัส โดดถีบ และยังมี เดวิด โอทังกา เป็นทนายความด้วย เดล รีโอ บอกว่า เขากำลังอยู่ในช่วงท็อปฟอร์ม ปราบทั้ง แรนดี ออร์ตัน, เคน และ จอห์น ซีนา และจะจัดการ เชมัส ในศึก ไนท์ออฟแชมเปียนส์ แต่มีอย่างหนึ่งที่อยากจะพูดถึงคือท่า Brogue Kick และขอเรียกร้องให้ บูเกอร์ ที สั่งแบนท่านี้ โอทังกาเสริมอีกว่า Brogue Kick ได้ทำร้ายผู้คนมามากแล้ว ถ้า WWE ยังทำเป็นไม่รู้ไม่เห็นและปล่อยให้ท่านี้ถูกใช้ได้อีกล่ะก็ ต้องมีคนบาดเจ็บเพิ่มอีกแน่ บูเกอร์ ที ออกมาถามความเห็นแฟนๆ ว่าควรจะแบน Brogue Kick หรือไม่ ปรากฏว่าแฟนๆ ในสนามส่งเสียเฮให้กับการปล่อยให้ Brogue Kick ใช้ได้ต่อไป ในคืนเดียวกัน บูเกอร์ ทีออกมาประกาศว่า Brogue Kick ถูกแบนนับแต่นี้เป็นต้นไป
ในสแมคดาวน์ (14 กันยายน 2012) เดล รีโอ, ริคาร์โด และโอทังกา ออกมาโวยวายเกี่ยวกับเชมัส โอทังกาบอกว่าเขาได้รับบาดเจ็บคอ เพราะโดน Brogue Kick เหมือนกัน เดล รีโอเปิดวิดีโอไนท์ออฟแชมเปียนส์ปีก่อนให้ดู เป็นตอนที่เชมัสโดดถีบคริสเตียน โอทังกาบอกว่านี่เป็นอีกหนึ่งเหยื่อของ Brogue Kick ทำให้เขาบาดเจ็บมาตลอดนับตั้งแต่นั้น คริสเตียนโฟนอินเข้ามา บอกว่าตอนนั้นเขาเป็นแชมป์โลก 2 สมัย และก็กำลังจะได้สมัยที่ 3 แต่มาโดนถีบซะก่อน จากนั้นก็บาดเจ็บสะสมและฟอร์มตกไปเลย แดเนียล ไบรอันออกมาอีกคน บอกว่าเขาก็เป็นเหยื่อของ Brogue Kick คนล้อเขาว่าหน้าเหมือนแพะ แต่นั่นเป็นเพราะว่า เชมัสถีบเขาหลายครั้งจนหน้าเหมือนแพะ และไบรอันก็เรียกร้องขอรีแมตช์กับเชมัส เพราะคราวก่อนที่จบลงใน 18 วินาทีมันเป็นเพราะเชมัสใช้ท่าที่ไม่ถูกกฎ เชมัสออกมาเยาะเย้ยไบรอัน แล้วก็กระตุกคอโอทังกาใส่เชือกเวทีก่อนจะเดินกลับไป ในคืนเดียวกัน เชมัส ได้เจอกับ แดเนียล ไบรอัน สุดท้าย เชมัส ก็เป็นฝ่ายเอาชนะด้วยท่า Cloverleaf
เซียนโหงว ศิษย์บางพระจันทร์
เซียนโหงว ศิษย์บางพระจันทร์ (เกิด 2494) อดีตนักมวยไทยอาชีพและอดีตแชมป์รุ่นไลท์เวตของ เวทีมวยลุมพินี รวมถึงเป็นอดีตหัวหน้าคณะของ พิชิต ศิษย์บางพระจันทร์
เซียนโหงวเกิดเมื่อ พ.ศ. 2494 เริ่มต้นเข้าสู่วงการมวยจากการเป็นเซียนมวยแต่เพราะเกิดไปมีเรื่องกับเพื่อนจึงได้มีการท้าชกชิงเงินรางวัลผลปรากฏว่าเซียนโหงวเป็นฝ่ายชนะจึงได้ผันตัวมาเป็นนักมวยไทยอาชีพเมื่อ พ.ศ. 2517 ขณะอายุได้ 23 ปีและได้ครองแชมป์รุ่นไลท์เวตของเวทีลุมพินี
โดยเซียนโหงวเป็นคู่ชกคนสุดท้ายของนักมวยดังในยุคนั้นถึง 2 คนคือ อภิเดช ศิษย์หิรัญ และ พุฒ ล้อเหล็ก หลังจากเซียนโหงวแขวนนวมแล้วก็ได้ผันตัวมาเป็นหัวหน้าค่ายมวยศิษย์บางพระจันทร์ซึ่งในค่ายมีนักมวยที่มีชื่อเสียงได้แก่ พิชิต ศิษย์บางพระจันทร์
วงศ์วัวและควาย
วงศ์วัวและควาย เป็นวงศ์ของสัตว์เลี้ยงลูกด้วยนมขนาดใหญ่ในอันดับสัตว์กีบคู่ (Artiodactyla) วงศ์หนึ่ง ใช้ชื่อวิทยาศาสตร์ว่า Bovidae จัดเป็นสัตว์กินพืช
สัตว์ที่อยู่ในวงศ์นี้ เป็นสัตว์ที่มนุษย์คุ้นเคยและผูกพันอย่างดีในฐานะเป็นสัตว์เศรษฐกิจและปศุสัตว์ ได้แก่ วัว, ควาย, แพะ, แกะ เป็นต้น
สำหรับสัตว์ป่า มีการกระจายพันธุ์ไปในทุกทวีปทั่วโลก ยกเว้นทวีปออสเตรเลีย ในแอฟริกาและบางส่วนของทวีปเอเชีย จะมีบางชนิดที่มีรูปร่างลักษณะคล้ายกับกวาง (Cervidae) เช่น อิมพาลาหรือแอนทีโลป แต่ความเป็นจริงแล้วเป็นสัตว์ในวงศ์นี้
วงศ์ย่อย
ยังสามารถแบ่งออกได้เป็นวงศ์ย่อย อีก 9 วงศ์ ได้แก่
สำหรับในประเทศไทย มีสัตว์ป่าที่อยู่ในวงศ์นี้ 7 ชนิด ได้แก่ ควายป่า (Bubalus arnee), กระทิง (Bos gaurus), วัวแดง (B. javanicus), กูปรี (B. sauveli), เลียงผาเหนือ (Capricornis milneedwardsii), เลียงผาใต้ (C. sumatraensis), กวางผาจีน (Naemorhaedus griseus) ซึ่งทุกชนิดเป็นสัตว์ป่าสงวนและสัตว์ป่าคุ้มครองทั้งหมด
สำหรับสัตว์ในวงศ์นี้ ที่มีขนาดใหญ่ที่สุดเท่าที่ยังมีการดำรงเผ่าพันธุ์จนถึงปัจจุบัน ก็คือ กระทิง ที่พบในอนุทวีปอินเดีย, อินโดจีน และในไทย ซึ่งสามารถโตเต็มที่สูงได้กว่า 6 ฟุต ในตัวผู้ และน้ำหนักเกือบ 900 กิโลกรัม หรือ 1 ตัน
โดยที่คำว่า Bovidae นั้นมาจากคำว่า Bos เป็นภาษาละตินแปลว่า "วัว"
Alcyonidiidae
Alcyonidiidae เป็นสกุลของไบรโอซัวที่อยู่ในวงศ์ Ctenostomatida.
สปีชีส์ในสกุล ได้แก่:
ลิงคินพาร์กอันเดอร์กราวด์ XIII
ลิงคินพาร์กอันเดอร์กราวด์ XIII (, เขียนย่อเป็น LPU XIII) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 18 พฤศจิกายน พ.ศ. 2556 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 5 ของลิงคินพาร์กอันเดอร์กราวด์ อัลบั้มนี้เป็นหนึ่งในอัลบั้มที่ออกจำหน่ายปีและครั้งโดยแฟนคลับของลิงคินพาร์ก โดยได้ประกาศการออกอัลบั้มในหน้าเฟซบุ๊กของลิงคินพาร์ก
เนื้อหาในอัลบั้ม
แผ่นซีดีของอัลบั้ม ลิงคินพาร์กอันเดอร์กราวด์ XIII ออกจำหน่ายในวันที่ 18 พฤศจิกายน พ.ศ. 2556 หลังจากที่ประกาศในเว็บไซต์อย่างเป็นทางการของลิงคินพาร์กอันเดอร์กราวด์ ลิงคินพาร์กได้โพสต์ในเฟซบุ๊กในวันที่ 14 พฤศจิกายน ว่าเพลงเดโมของ "ไอลล์บีกอน" มีชื่อเดิมว่า "พรีโม" และออกตัวอย่างของเพลง อัลบั้มนี้เป็นการรวมเพลงเดโม เพลงที่ไม่เคยได้ออกเผยแพร่ จากเพลงในสตูดิโออัลบั้มต่าง ๆ ของวง และมีเพลงสตูดิโออีก 2 เพลง ที่สร้างโดยสมาชิกลิงคินพาร์กอันเดอร์กราวด์ และผลิตโดยลิงคินพาร์ก ในช่วงฤดูกาลบันทึกเสียงลิงคินพาร์กอันเดอร์กราวด์ในปี พ.ศ. 2556 ที่เอ็นอาร์จีสตูดิโอ ได้แก่ เพลงดนตรีบรรเลงที่มีชื่อว่า "ทรูทอินไซด์อะไล" โดย ไรโอัน ไจลส์ โดยปรากฏในแทร็กลำดับที่ 11 และอีกเพลงที่ชื่อ "เชนจ์" โดย บีตาสเตต ซึ่งเป็นวงดนตรีร็อก 4 ชิ้นที่ก่อตั้งขึ้นในซานฟรานซิสโก โดยได้ทำผลงานรวมในอัลบั้มนี้ ปรากฏเป็นแทร็กลำดับที่ 12 หรือลำดับสุดท้ายของอัลบั้ม
สิบเพลงแรกที่รวมอยู่ในเดโมอัลบั้มนี้เป็นเพลงเดโมเดิมจากเพลงต่าง ๆ ในสตูดิโออัลบั้มของลิงคินพาร์ก ได้แก่ เมทีโอรา (2546), มินิตส์ทูมิดไนต์ (2550) และ ลิฟวิงทิงส์ (2555) อัลบั้มนี้ได้รวมเดโมของเพลง "ลอสต์อินดิเอ็กโค" และเพลง "อันทิลอิตเบรกส์" จากสตูิโออัลบั้ม ลิฟวิงทิงส์ และเดโมของเพลง "ซัมแวร์ไอบีลอง" จากสตูิโออัลบั้ม เมทีโอรา และยังมีเพลงที่ไม่เคยได้ออกจำหน่ายในสตูดิโออัลบั้มใดมาก่อน ได้แก่ เพลง "ยูนิเวิร์ส" เป็นเดโมปี พ.ศ. 2549 ที่ไม่ได้ออกเผยแพร่ บันทึกไว้สำหรับเพลง "รีเซอร์เรกชัน" ซึ่งเป็นเพลงของเคนนา ร่วมกับ ลูป เฟียสโก
รายชื่อเพลง
เพลงทั้งหมดแต่งและผลิตโดย ลิงคินพาร์ก โดยมี 2 เพลงที่เพิ่มเข้ามาจากฤดูกาลบันทึกเสียงของลิงคินพาร์กอันเดอร์กราวด์ ปี พ.ศ. 2556 การผลิตเดโมจัดการโดย ไมค์ ชิโนะดะ
การลงมติเลือกนายกรัฐมนตรีไทย พ.ศ. 2566
'''การลงมติเลือกนายกรัฐมนตรีไทย พ.ศ. 2566''' เป็นการลงมติของสภาผู้แทนราษฎรและวุฒิสภา (การประชุมร่วมกันของรัฐสภา) เกิดขึ้นหลังจากคณะกรรมการการเลือกตั้ง (กกต.) ประกาศรับรองผลการเลือกตั้งสมาชิกสภาผู้แทนราษฎรเป็นการทั่วไป พ.ศ. 2566 อย่างเป็นทางการ โดยมีการลงมติในวันที่ 13 กรกฎาคม พ.ศ. 2566 และวันที่ 22 สิงหาคม พ.ศ. 2566
ชื่อบุคคลที่ได้รับเสนอเป็นนายกรัฐมนตรี
การลงมติเลือกนายกรัฐมนตรีไทยวันที่ 13 กรกฎาคม พ.ศ. 2566 ชลน่าน ศรีแก้ว สมาชิกสภาผู้แทนราษฎรจังหวัดน่าน พรรคเพื่อไทย ได้เสนอชื่อบุคคลเพียงคนเดียวดังนี้
ครั้งที่ 1
การลงมติครั้งแรกจัดในวันที่ 13 กรกฎาคม พ.ศ. 2566 การลงมตินั้นจำเป็นต้องมีเสียงจากสมาชิกสภาผู้แทนราษฎรรวมกับเสียงจากสมาชิกวุฒิสภาให้ได้ 375 เสียง ตามที่รัฐธรรมนูญแห่งราชอาณาจักรไทย พ.ศ. 2560 ได้กำหนดไว้ (เดิมต้องเป็น 376 เสียง แต่เรณู ตังคจิวางกูร สมาชิกวุฒิสภา ได้ลาออกก่อนลงมติ 1 วัน จึงทำให้เหลือ 375 เสียง)
การลงมติครั้งแรกนั้น พิธา ลิ้มเจริญรัตน์ ได้คะแนนเสียงเห็นชอบ 324 เสียง ซึ่งไม่ถึงตามที่กำหนด จึงทำให้ประธานรัฐสภาตัดสินใจเลื่อนการลงมติออกไปก่อน
ครั้งที่ 2
ผลมติดังกล่าว ส่งผลให้ไม่สามารถเสนอชื่อพิธาเป็นนายกรัฐมนตรีได้ในสมัยประชุมนี้ จึงเลื่อนการลงมติครั้งที่สามออกไปเป็นวันที่ 27 กรกฎาคม และอีกครั้งในวันที่ 4 สิงหาคม แต่แล้วก็ถูกเลื่อนออกไปอย่างไม่มีกำหนด เนื่องจาก ผู้ตรวจการแผ่นดิน ยื่นคำร้องต่อศาลรัฐธรรมนูญว่าการลงมติของวันที่ 19 กรกฎาคมนั้นขัดต่อรัฐธรรมนูญหรือไม่ ส่งผลให้ชะลอการลงมติเลือกนายกรัฐมนตรีออกไปก่อน จนวันที่ 16 สิงหาคม ศาลรัฐธรรมนูญมีมติเป็นเอกฉันท์ มีคำสั่งไม่รับคำร้องไว้พิจารณาวินิจฉัย เมื่อมีคำสั่งไม่รับคำร้องไว้พิจารณาแล้ว คำขออื่นย่อมมีอันตกไป เนื่องจากเห็นว่า ผู้ร้องเรียนไม่ใช่บุคคลซึ่งถูกละเมิดสิทธิหรือเสรีภาพโดยตรง ไม่อาจใช้สิทธิยื่นคำร้องเรียนได้ตามรัฐธรรมนูญ มาตรา 213 ทำให้ไม่สามารถเสนอชื่อพิธาเป็นนายกรัฐมนตรีได้อีกในสมัยประชุมเดียวกัน
เมื่อการตัดสินสิ้นสุดลง จึงสามารถดำเนินการลงมติเลือกนายกรัฐมนตรีรอบที่ 3 ดำเนินต่อไปได้ โดยมีการนัดลงมติในวันที่ 22 สิงหาคม
มิตซูบิชิ ไทรทัน
มิตซูบิชิ ไทรทัน หรือ มิตซูบิชิ แอล 200 (Mitsubishi Triton หรือ Mitsubishi L200) เป็นรถกระบะขนาดกลาง ที่ผลิตโดย มิตซูบิชิ มอเตอร์ส โดยในประเทศไทย ช่วงแรกๆ ใช้ชื่อ แอล 200 เช่น แอล 200 ไซโคลน (ในโฉมที่ 2) แอล 200 สตราด้า (ในโฉมที่ 3) และมาใช้ชื่อไทรทัน ในโฉมที่ 4 ขึ้นไป จนถึงปัจจุบัน
รุ่นที่ 3 (K50/K60/K70; พ.ศ. 2539 - พ.ศ. 2549)
เดือนพฤศจิกายน พ.ศ. 2538 รถกระบะมิตซูบิชิ ภายใต้ชื่อ สตราด้า หรือ แอล 200 ก็ถูกเปลี่ยนโฉมอีกครั้ง เผยความโฉบเฉี่ยวมากขึ้น กว้างขวาง โดยสารได้ถึง 5 ที่นั่ง ยกระดับด้วยเครื่องยนต์ อินเตอร์คูลเลอร์ เทอร์โบดีเซล ขนาด 2.5 ลิตร และขนาด 2.8 ลิตร มาพร้อมกับระบบขับเคลื่อนสี่ล้อ “Easy Select 4WD” ครบครันด้วยระบบความปลอดภัยและอุปกรณ์ต่างๆ ความสะดวกสบายในการใช้งานระดับเดียวกับรถซีดาน ในบางรุ่นยังติดตั้งระบบ ABS ช่วยป้องกันล้อล็อกขณะเบรก พร้อมรักษาสมดุลและการควบคุมตัวรถ และระบบเฟืองท้ายลิมิเต็ด Hybrid LSD เพิ่มเสถียรภาพในการขับขี่เปิดตัวครั้งแรกในประเทศไทยผลิตและส่งออกจากศูนย์การผลิตยานยนต์แหลมฉบัง เพื่อส่งออกไปยังภูมิภาคต่างๆทั่วโลก ด้วยยอดผลิตรวมทั้งสิ้นกว่า 1,046,000 คัน
รุ่นที่ 4 (KA/KB; พ.ศ. 2548 - พ.ศ. 2558)
ในเดือนสิงหาคม พ.ศ. 2548 รถกระบะมิตซูบิชิได้สร้างปรากฏการณ์ใหม่อีกครั้ง ด้วยการเปิดตัวกระบะ ไทรทัน (TRITON) หรือ แอล200 ขึ้นในประเทศไทยเป็นครั้งแรก พร้อมส่งออกกว่า 150 ประเทศทั่วโลก เผยความสปอร์ตและโฉบเฉี่ยวล้ำสมัย และยังเป็นรถกระบะที่มีห้องโดยสารที่กว้างขวางที่สุดในบรรดารถกระบะระดับเดียวกัน รวมถึงยังนำเสนอเครื่องยนต์เป็นแบบดีเซลคอมมอนเรลที่พัฒนาขึ้นใหม่ขนาด 2.5 ลิตร และ 3.2 ลิตร มีให้เลือกทั้งระบบขับเคลื่อนสองล้อและสี่ล้อแบบ “Easy Select 4WD” และ “Super Select 4WD” โดยรุ่นนี้มีแนวคิดที่ต้องการพัฒนาให้มีสมรรถนะเหนือกว่าระดับมาตรฐาน ทั้งด้านความแข็งแรงทนทาน การประหยัดพลังงาน และตอบสนองความต้องการอันหลากหลายของผู้ใช้งาน ตอกย้ำความเป็นแบรนด์ยานยนต์ชั้นนำในระดับโลก กระแสตอบรับที่ดีมาก ส่งผลให้กระบะไทรทัน ได้มีสิทธิ์เข้าร่วมแข่งขันในรายการดาการ์แรลลี่ รวมถึงการแข่งขันระดับโลกต่างๆ อีกด้วย มีผลิตรวมทั้งสิ้นกว่า 1,423,000 คัน
รุ่นที่ 5 (KJ/KK/KL; พ.ศ. 2557 - ปัจจุบัน)
มิตซูบิชิ ไทรทัน รุ่นที่ 5 ได้เปิดตัวในปี พ.ศ. 2557 โดยมีเครื่องยนต์ดีเซล 2.4 ลิตร Mivec (เฉพาะรุ่นยกสูง และรุ่น ขับเคลื่อน 4 ล้อ) และเครื่องยนต์ดีเซล 2.5 ลิตร 4D56 (เฉพาะรุ่นเตี้ย)
โดยรุ่น Double Cab จะออกวางจําหน่ายใน ปลายปี 2014 ส่วน Mega Cab และ Single Cab จะเริ่มวางจําหน่ายในต้นปี 2015
ปี 2016 ได้ทําการปรับรุ่นย่อยและอุปกรณ์ โดยจะเพิ่มฟังก์ชั่น ระบบ Super Select 4WD All (SS4-ll) ในรุ่น Double Cab 4X4 รวมถึงพวงมาลัยดีไซน์ใหม่, มีระบบ Paddle Shift
รวมถึงยังมีรุ่นพิเศษ Double Cab Plus Limited Edition ด้วยล้ออัลลอยแบบทูโทน หน้าจอบนเพดานในผู้โดยสารตอนหลัง เบาะคนขับปรับไฟฟ้า 8 ทิศทาง และมีสีภายนอกใหม่ สีนํ้าเงิน Impulse Blue ชึ่งเปิดตัวในงาน Motor Show 2016
ปลายปี 2016 ปรับโฉมกระจังหน้าแบบโครเมี่ยมรมดํา บันไดข้างดีไซน์ใหม่ รวมถึงมาตรวัดดีไซน์ใหม่ และยังมีรุ่น Limited Edition โดยจะมีการเพิ่มสติ้กเกอร์กราฟฟิกด้านข้างตัวรถมาให้เล็กน้อย
ปี 2017 มีรุ่นพิเศษ Limited Edition ใหม่ล่าสุด ในรุ่น Mega Cab Plus และ Double Cab Plus ส่วน Double Cab 4X4 จะมาภายหลัง โดยจะตกแต่งภายนอกในโทนสีดําเงารอบคัน มาพร้อมจอบนเพดานในผู้โดยสารตอนหลัง สําหรับรุ่น Double Cab Plus
ปลายปี 2017 เปิดตัวรุ่นพิเศษ Athlete โดยติดตั้งชุดตกแต่งภายนอกสปอร์ตรอบคัน พร้อมภายในสีดํา-ส้ม มีทั้งรุ่น Double Cab 4X4, Double Cab Plus และ Mega Cab Plus โดยรุ่น Mega Cab Plus จะเริ่มวางจําหน่ายในต้นปี 2018
ทั้งนี้ยังได้ปรับปรุงอุปกรณ์ในรุ่น Double Cab Plus โดยมีระบบ Apple Carplay มาติดตั้งเป็นอุปกรณ์มาตรฐาน รวมถึงตัดรุ่นเครื่องยนต์เบนซินให้เหลือเครื่องยนต์ดีเซลเพียงอย่างเดียว และยังมีสีภายนอกใหม่ สีดํา Diamond Black Mica
ปรับโฉม
ปลายปี 2018 เปิดตัว New Mitsubishi Triton รุ่นปรับโฉมใหม่ ถือว่าเป็นครั้งแรกในโลก โดยมีการปรับโฉมดีไซน์ภายนอกใหม่รอบคัน โดดเด่นด้วยไฟหน้าแบบ Bi-LED มาพร้อมกับ ภายในห้องโดยสารที่ได้รับการปรับปรุงเล็กน้อย และยังเพิ่มฟังก์ชั่นระบบความปลอดภัยแบบจัดเต็ม โดยจะเปิดตัวเฉพาะรุ่น 4X4 และ Plus ส่วนรุ่น ขับเคลื่อน 2 ล้อ จะเปลื่ยนแปลงแค่กระจังหน้าที่เป็นสีดําเงา
กลางปี 2019 เปิดตัว New Mitsubishi Triton ตัวเตี้ยหน้าใหม่ ชึ่งจะเป็นการปรับโฉมภายนอกในรุ่นขับเคลื่อน 2 ล้อ ทั้ง Double Cab, Mega Cab และ Single Cab
ปลายปี 2019 มีรุ่นตกแต่งพิเศษ Athlete ตกแต่งดีไซน์ภายนอกสีดําเงา และสติ้กเกอร์ตกแต่งด้านข้างลายสปอร์ต และภายในสีดํา-ส้ม ชึ่งจะมีเฉพาะรุ่น Double Cab Plus และ Double Cab 4X4
ปลายปี 2020 ได้ปรับอุปกรณ์ในรุ่น Plus และ 4X4 ทุกรุ่น ด้วยการปรับหน้าจอสัมผัสดีไซน์ใหม่ รองรับ Apple Carplay และ Android Auto รวมถึงยังตัดรุ่น Double Cab GLX, GT-Premium MT
แกรนด์ดยุกปีเตอร์ นิไคโลวิชแห่งรัสเซีย
แกรนด์ดยุกปีเตอร์ นิไคโลวิชแห่งรัสเซีย (Grand Duke Peter Nikolaevich of Russia) ประสูติเมื่อวันที่ 22 มกราคม ค.ศ. 1864 ณ เซนต์ปีเตอร์สเบิร์ก ประเทศรัสเซีย เป็นพระโอรสพระองค์รองใน แกรนด์ดยุกนิโคลัส มิไคโลวิชแห่งรัสเซีย และ ดัชเชสอเล็กซานดราแห่งโอลเดนบวร์ค พระราชนัดดาใน จักรพรรดินีโคลัสที่ 1 แห่งรัสเซีย ทรงมีพระอิสริยยศแรกประสูติว่า แกรนด์ดยุกแห่งรัสเซีย ตามธรรมเนียมของพระราชวงศ์รัสเซียในฐานะพระราชนัดดาในพระมหากษัตริย์ เมื่อพระองค์ทรงเจริญพระชันษาแล้ว ทรงมีความชอบในเรื่องทหารโดยทรงดำรงตำแหน่งสำคัญคือ นายพลกองทัพรัสเซียและนายพล
มิตซูบิชิ ไทรทัน
รุ่นที่ 6 (พ.ศ. 2566 - ปัจจุบัน)
ล่าสุด มีการยืนยันแน่ชัดแล้วว่า Mitsubishi Motors เตรียมเปิดตัว All New Mitsubishi TRITON ครั้งแรกในโลก World Premiere ที่ประเทศไทย ในวันที่ 26 กรกฎาคม 2023 นี้! การเปิดตัวของ All New Mitsubishi Triton ในครั้งนี้ คาดว่าจะประเดิมด้วยตัวถัง Double Cab 4 ประตู และตอนครึ่ง Mega Cab จากนั้น ตัวถัง Single Cab หัวเดี่ยว จึงจะตามออกมาในลำดับถัดไป
แกรนด์ดยุกปีเตอร์ นิไคโลวิชแห่งรัสเซีย
เสกสมรส
เป็นที่รู้กันในหมู่ประชาชนชาวมอนเตเนโกรและรัสเซียว่า เจ้าหญิงมิลิกาแห่งมอนเตเนโกร และ แกรนด์ดยุกปีเตอร์ นิไคโลวิชแห่งรัสเซียทรงรักกันมาตั้งนานแล้ว และตัดสินพระทัยเสกสมรสกันในวันที่ 26 กรกฎาคม ค.ศ. 1889 พระชายา รับพระราชทานพระอิสริยยศ แกรนด์ดัชเชสมิลิตซา นิโคเลฟนาแห่งรัสเซีย พระชายา มีพระบุตรคือ
แกรนด์ดยุกนิโคลัส มิไคโลวิชแห่งรัสเซีย (1856–1929) พระเชษฐาแท้ๆของพระองค์นั้นทรงเสกสมรสกับ เจ้าหญิงอนัสตาเซียแห่งมอนเตเนโกร พระขนิษฐาแท้ๆในพระชายาของพระองค์ นั้นส่งผลให้เจ้าหญิงอนัสตาเซียและเจ้าหญิงมิลิกา ทรงเป็น สะใภ้ผู้ทรงอิทธิพลในราชสำนักรัสเซีย ว่ากันว่า ทั้ง 2 มีอำนาจในฝ่ายในในทั้งหมด
เส้นเมริเดียนที่ 147 องศาตะวันตก
เส้นเมริเดียนที่ 147 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 147 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 33 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 147 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇺🇸 ! scope="row" style="background:#b0e0e6;" | ทะเลโบฟอร์ต ! scope="row" | 🇺🇸 ! scope="row" style="background:#b0e0e6;" | ปรินซ์วิลเลียมซาวด์ ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ไคล์ คาทาร์น
ไคล์ คาทาร์น (Kyle Katarn) เป็นตัวละครในเรื่องแต่งชุดสตาร์ วอร์ส อาจนับได้ว่าคาทาร์นเป็นตัวละครในจักรวาลขยายที่ได้รับความนิยมมากที่สุดตั้งแต่มารา เจด เป็นต้นมา นามสกุล "คาทาร์น" นั้นได้มาจากสัตว์กินเนื้อที่อาศัยอยู่บนดาวคาชี้ก เป็นที่ยอมรับกันว่าไคล์ คาทาร์น เป็นตัวละครนักสู้ที่แข็งแกร่งที่สุดคนหนึ่งในจักรวาลขยายของ สตาร์ วอร์ส
ไคล์ คาทาร์น เป็นอดีตทหารทรูปเปอร์จักรวรรดิที่กลายมาเป็นวีรบุรุษแห่งกองกำลังกบฏและของสาธารณรัฐใหม่ ในเวลาต่อมาได้กลายเป็นอาจารย์เจได มีส่วนร่วมในปฏิบัติการต่อสู้กับยูซาน วอง และเข้าเป็นส่วนหนึ่งของสภาสูงเจไดในนิกายเจไดใหม่
แหล่งข้อมูลอื่น
Lista över jediriddare
วารสารวิชาการสาขาวิทยาศาสตร์
ในการเผยแพร่ผลงานทางวิชาการ วารสารวิทยาศาสตร์ เป็นสิ่งพิมพ์เผยแพร่ตามกำหนดเวลา ซึ่งตั้งใจเพื่อส่งเสริมความก้าวหน้าทางวิทยาศาสตร์ ซึ่งมักเป็นการรายงานการวิจัยใหม่ ปัจจุบันมีวารสารวิทยาศาสตร์หลายพันฉบับกำลังตีพิมพ์อยู่ และมีอีกมากที่เคยตีพิมพ์มาก่อนช่วงใดช่วงหนึ่งในอดีต วารสารส่วนใหญ่ศึกษาเฉพาะเรื่องอย่างสูง แม้วารสารเก่าแก่ที่สุดบางฉบับ เช่น เนเจอร์ จะตีพิมพ์บทความและเอกสารวิทยาศาสตร์ในวิทยาศาสตร์สาขาต่าง ๆ ก็ตาม วารสารวิทยาศาสตร์มีบทความซึ่งผ่านการกลั่นกรอง ในความพยายามที่จะประกันว่าบทความเป็นไปตามมาตรฐานคุณภาพของวารสาร และความถูกต้องตามวิทยาศาสตร์ แม้วารสารวิทยาศาสตร์มองเผิน ๆ แล้วจะคล้ายกับนิตยสารมืออาชีพ แต่แท้จริงแล้วทั้งสองค่อนข้างแตกต่างกันทีเดียว วารสารวิทยาศาสตร์ฉบับต่าง ๆ จะมีอ่านโดยบังเอิญน้อยครั้งนัก เพราะคนนิยมนิตยสารมากกว่า การพิมพ์ผลงานวิจัยเป็นส่วนสำคัญของระเบียบวิธีทางวิทยาศาสตร์ หากงานวิจัยกำลังอธิบายถึงการทดลองหรือการคำนวณ งานเหล่านี้จะต้องให้รายละเอียดเพียงพอที่นักวิจัยอิสระจะทำการทดลองหรือการคำนวณซ้ำเพื่อพิสูจน์ผล บทความวารสารแต่ละบทนี้กลายมาเป็นส่วนหนึ่งของระบบวิธีทางวิทยาศาสตร์อย่างถาวร
ประวัติศาสตร์วารสารวิทยาศาสตร์เริ่มตั้งแต่ ค.ศ. 1665 เมื่อวารสาร จูร์นาล เดส์ สกาวองส์ (Journal des sçavans) ของฝรั่งเศส และ ฟิโลโซฟิคัลทรานแซกชันส์ออฟเดอะรอยัลโซไซตี (Philosophical Transactions of the Royal Society) ของอังกฤษ เริ่มตีพิมพ์ผลการวิจัยอย่างเป็นระบบ วารสารอีกมากกว่าพัน ซึ่งส่วนใหญ่มีอายุสั้น ก่อตั้งขึ้นในคริสต์ศตวรรษที่ 18 และจำนวนเพิ่มขึ้นอย่างรวดเร็วหลังจากนั้น
บทความในวารสารวิทยาศาสตร์สามารถใช้ในงานวิจัยและระดับอุดมศึกษาได้ บางชั้นเรียนบางส่วนเน้นการตีความบทความคลาสสิก และชั้นเรียนสัมมนาอาจมีการนำเสนองานคลาสสิกหรือปัจจุบันของนักเรียนแต่ละคน ในกลุ่มวิจัยทางวิทยาศาสตร์หรือฝ่ายวิชาการ เป็นธรรมดาที่เนื้อหาของวารสารวิทยาศาสตร์ปัจจุบันจะนำไปอภิปรายในชมรมวารสาร
มาตรฐานซึ่งวารสารใช้พิจารณาการพิมพ์นั้นอาจแตกต่างกันได้อย่างกว้างขวาง บางวารสาร เช่น เนเจอร์ ไซแอนซ์ มีชื่อเสียงเรื่องการตีพิมพ์บทความซึ่งเป็นการค้นพบอันยิ่งใหญ่ที่เป็นส่วนสำคัญในสาขาที่เกี่ยวข้อง ในหลายสาขา มีลำดับขั้นของวารสารวิทยาศาสตร์อย่างไม่เป็นทางการอยู่ด้วย วารสารที่มีชื่อเสียงมากที่สุดในสาขาใดสาขาหนึ่งมีแนวโน้มเลือกเฟ้นที่สุดในแง่ของบทความที่จะเลือกมาตีพิมพ์ และจะมีปัจจัยกระทบสูงที่สุดด้วย เป็นธรรมดาสำหรับวารสารที่จะมุ่งให้ความสนใจกับส่วนใดส่วนหนึ่งของโลก โดยเน้นเป็นพิเศษงานตีพิมพ์จากประเทศใดประเทศหนึ่งหรือภูมิภาคทางภูมิศาสตร์แห่งใดแห่งหนึ่ง เช่น African Invertebrates
บทความมักเป็นเชิงเทคนิคอย่างสูง โดยแสดงงานวิจัยตามทฤษฎีและผลการทดลองล่าสุดในวิทยาศาสตร์สาขาที่วารสารนั้นรายงานอยู่ บทความนี้ผู้อ่านมักไม่เข้าใจยกเว้นนักวิจัยในสาขาและนักศึกษาขั้นสูงเท่านั้น ในบางวิชา ความซับซ้อนนี้เป็นธรรมชาติของเนื้อหาอย่างหลีกเลี่ยงไม่ได้ โดยปกติ กฎอันเข้มงวดในการเขียนเชิงวิทยาศาสตร์บังคับโดยบรรณาธิการ อย่างไรก็ดี กฎเหล่านี้อาจแตกต่างกันไปในแต่ละวารสาร โดยเฉพาะอย่างยิ่งระหว่างวารสารจากสำนักพิมพ์คนละสำนักกัน
เจ้าเซ็น
เจ้าเซ็น หรือ แขกเจ้าเซ็น ในอดีตเรียก แขกใหญ่ หรือ แขกมัวร์ หมายถึงมุสลิมนิกายชีอะฮ์ในประเทศไทย มีประวัติความเป็นมาตั้งแต่สมัยกรุงศรีอยุธยา และมักหมายถึงชาวมุสลิมเชื้อเปอร์เซีย (หรือเรียกแขกมะหง่นหรือมห่น) เป็นสำคัญ เพราะนับถือนิกายต่างจากมุสลิมกลุ่มอื่นในประเทศ ปัจจุบันแขกเจ้าเซ็นอยู่ในกรุงเทพมหานคร ราวปี พ.ศ. 2548 มีการประมาณการว่ามีแขกเจ้าเซ็นอาศัยอยู่ราว 600-800 คน เดิมแขกเจ้าเซ็นมีอัตลักษณ์การแต่งกายด้วยเสื้อผ้าลายยาวกรอมข้อเท้า สวมกางเกงขายาว และใช้ผ้าพันศีรษะ ปัจจุบันเหลืออัตลักษณ์เพียงอย่างเดียวคือสวมหมวกฉาก หรือหมวกกลีบเท่านั้น
ส่วนมุสลิมนิกายซุนนีที่เปลี่ยนมานับถือนิกายชีอะฮ์ในพื้นที่ต่าง ๆ ในประเทศไทย แขกเจ้าเซ็นจะเรียกว่า "พี่น้องใหม่" ไม่ถูกนับว่าเป็นแขกเจ้าเซ็น
พิธีกรรม
ชาวมุสลิมกลุ่มนี้มีพิธีกรรมในไทยเรียก พิธีแห่เจ้าเซ็น หรือ พิธีเต้นเจ้าเซ็น (ในชุมชนชีอะฮ์ในไทยเรียก พิธีมะหะหร่ำ) ไว้อาลัยแก่ฮุซัยน์ อิบน์ อะลี หลานตาของนบีมุฮัมมัดซึ่งถูกสังหารหมู่ที่เมืองกัรบะลาอ์ในวันอาชูรออ์ ตรงกับวันที่ 10 เดือนมุฮัรรอม (ในไทยเรียก มะหะหร่ำ) ของทุกปี ในพิธีจะมีการแห่ตุ้มบุด หรือ โต้ระบัต ซึ่งเป็นเครื่องจำลองคานหามบรรจุศพอิหม่ามฮุซัยน์มาแห่ จัดเผาเครื่องหอมให้อบอวล (เรียกว่า ระบั่น) มีการเล่าลำดับเหตุการณ์ (เรียกว่า โร่หย่า หรือริว่าหยัต) ขับโศลกพิลาปรำพันเป็นภาษาเปอร์เซีย (เรียกว่า มะระเสี่ย) มีการตีอกชกตัว (เรียกว่า มะต่ำ) ด้านหน้าที่ฝังศพอิหม่ามฮุซัยน์จำลอง (เรียกว่า แผงกะหนาต) นุ่งผ้าสีดำและสวมผ้าสีขาวแทนผ้าห่อศพ (เรียกว่า กัฟฟาหนี่) รับประทานอาหารเปเรส ผู้ชายโกนศีรษะไว้ทุกข์ มีคนการเดินลุยไฟเรียกว่าบ้ายี่หนู่ และมีการควั่นหัวเพื่อแสดงความศรัทธา ในพิธีการกล่าวคำว่า "ยาฮุเซ็น" จึงถูกเรียกว่าแขกเจ้าเซ็น ดังปรากฏใน "บทเห่เจ้าเซ็น" พระราชนิพนธ์กาพย์เห่เรือในพระบาทสมเด็จพระพุทธเลิศหล้านภาลัย ความว่า
นอกจากพิธีเจ้าเซ็นแล้ว ยังมีพิธีกรรมที่แตกต่างไปจากมุสลิมกลุ่มอื่น ๆ เช่น อาบน้ำอาคะหรี่ วันซุบบะหราต วันอีดเฆาะดีรข่ม วันวิลาดัต วันวะฝาต และวันชะฮาดัต เป็นต้น
ศาสนสถาน
แขกเจ้าเซ็นมีศาสนสถาน ไม่เรียกว่า มัสยิดหรือสุเหร่า หากแต่เรียกว่า กุฎีหรือกะดี จุฬิศพงศ์ จุฬารัตนอธิบายว่า "กะดี" มาจากคำว่า "กะดีร์คุม" ในภาษาอาหรับ-เปอร์เซีย แปลว่า "ตำบลศักดิ์สิทธิ์ซึ่งตั้งอยู่ระหว่างนครมักกะฮ์กับมะดีนะฮ์" บ้างว่าเป็นคำมลายูที่ยืมจากเปอร์เซียอีกทีว่า "กะเต" แปลว่า "พระแท่นที่ประทับ" ศาสนิกชนส่วนใหญ่ตั้งถิ่นฐานในแถบฝั่งธนบุรี ปัจจุบันมีกุฎีเจ้าเซ็นทั้งหมดสี่แห่ง ดังนี้
สุภาพบุรุษจุฑาเทพ (ละครโทรทัศน์)
สุภาพบุรุษจุฑาเทพ เป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ที่สร้างขึ้นเพื่อเฉลิมฉลองครบรอบ 43 ปีของสถานี โดยดัดแปลงมาจากนวนิยายชื่อเดียวกัน ประพันธ์โดย ณารา, ร่มแก้ว, เก้าแต้ม, ซ่อนกลิ่น และแพรณัฐ
ควบคุมการผลิตโดย ยศสินี ณ นคร, สมจริง ศรีสุภาพ, ธิติมา สังขพิทักษ์, ธัญญา วชิรบรรจง และ ฉัตรชัย เปล่งพานิช และกำกับการแสดงโดย กฤษณ์ ศุกระมงคล, สมจริง ศรีสุภาพ, ยุทธนา ลอพันธ์ไพบูลย์, พงษ์พัฒน์ วชิรบรรจง และ ฉัตรชัย เปล่งพานิช
ละครชุดสุภาพบุรุษจุฑาเทพออกอากาศทุกวันศุกร์-อาทิตย์ เวลา 20:15 - 22:45 น. เริ่มออกอากาศตั้งแต่วันที่ 15 มีนาคม พ.ศ. 2556 – 7 กรกฎาคม พ.ศ. 2556 และได้นำมาออกอากาศซ้ำทุกวันจันทร์-ศุกร์ เวลา 14.10 - 15.25 น. ตั้งแต่วันที่ 6 มีนาคม พ.ศ. 2558
ละครชุดสุภาพบุรุษจุฑาเทพมีเพลงนำประกอบละครชื่อว่า รักแท้อยู่เหนือกาลเวลา แต่งคำร้องโดย ณรงค์วิทย์ เตชะธนะวัฒน์ และทำนองโดย จักรกฤษณ์ มัฆนาโส โดยแต่ละเรื่องเพลงนี้จะมีรูปแบบแตกต่างกันออกไป
จากความนิยมในละครดังกล่าว ชวน ศิรินันท์พร ผู้ดำรงตำแหน่งอธิบดีกรมการปกครองกระทรวงมหาดไทยในขณะนั้น ได้เปิดเผยจากการตรวจสอบข้อมูลทะเบียนราษฎร ณ วันที่ 10 มิถุนายน พ.ศ. 2556 พบว่ามีการตั้งชื่อบุตรที่เกิดใหม่ในช่วง 1 ถึง 2 เดือนที่ผ่านมาตามชื่อของตัวละครเอกทั้งห้า เป็นจำนวนกว่า 1,000 คน
จุฑาเทพ
พี่ชายคนโตผู้เป็นโอรสของ ม.จ.วิชชากรกับ ม.ร.ว.หญิงอุบลวรรณ จุฑาเทพ ทำให้เขามีนิสัยนิ่งขรึม อบอุ่น และมีความเป็นผู้นำ เนื่องจากต้องคอยดูแลน้องชายทั้ง 4 คน นอกจากนี้เขายังเป็นรุ่นน้องที่กรมศิลปากรของ ม.ร.ว.อาทิตยรังสี และกลายเป็นเพื่อนเล่นให้กับม.ล.ระวีรำไพ ในสมัยเด็ก ด้วยพันธะสัญญาของท่านพ่อ ทำให้เขาถูกวางตัวให้แต่งงานกับ ม.ล.เกษรา เทวพรหม บุตรสาวคนโตของ ม.ร.ว.เทวพันธ์ เทวพรหม เนื่องจากเป็นพี่คนโตเหมือนกัน และนิสัยคล้ายกัน
พี่ชายคนโต โอรสของ ม.จ.วิชชากร กับ หม่อมช้องนาง ผู้เป็นนางต้นห้องของ ม.ร.ว.หญิงอุบลวรรณ จึงเป็นเหตุให้ย่าอ่อนคอยประชดประชันเขาตลอดเวลาว่าเขาเป็นเพียงลูกของคนรับใช้ ส่งผลให้กลายเป็นปมในใจของเขา และคิดเสมอว่าต้องดูแลพี่น้องให้ดีเพราะชาติกำเนิดของตนไม่เทียบเท่าคนอื่น ม.ร.ว.ปวรรุจ ถูกวางแผนให้แต่งงานกับ ม.ล.กระถิน เทวพรหม ซึ่งเป็นลูกสาวของ ม.ร.ว. วรพันธ์ และเป็นหลานสาวของ ม.ร.ว.เทวพันธ์ เทวพรหม นอกจากนี้เขาประกอบอาชีพเป็นนักการทูต ตำแหน่งเลขานุการโท ประจำสถานทูตไทยในประเทศสวิตเซอร์แลนด์ ซึ่งที่นั่นทำให้เขาได้พบกับวรรณรสา ลูกพ่อค้าธรรมดาคนหนึ่ง
โอรสองค์โตระหว่าง ม.จ. วิชชากร กับหม่อมหยก ซึ่งเป็นบุตรสาวของเจ้าสัวซ้ง เจ้าสัวคนจีนเจ้าของห้างหยกฟ้า เขาเป็นคนผิวขาวเหมือนคนจีน นิสัยนิ่ง เงียบ คงแก่เรียน และไม่ตามสมัยนิยม โดยเรียนจบทางด้านศัลแพทย์จากประเทศอังกฤษ กลับมาทำงานในโรงพยาบาลรัฐในฐานะศัลยแพทย์ประสาท เขาถูกวางตัวให้แต่งงานกับ ม.ล.มารตี บุตรสาวคนกลางของ ม.ร.ว.เทวพันธ์ เทวพรหม แต่เขาไม่สนใจเธอ และไม่อยากถูกบังคับแต่งงานกับคนที่เขาไม่ได้รัก จึงเมินเฉย และเย็นชาใส่เธอเสมอ
น้องชายร่วมบิดามารดาของ ม.ร.ว.พุฒิภัทร มีชื่อเล่นว่า 'เล็ก' เพราะท่านพ่อทรงคิดว่าจะมีเขาเป็นโอรสคนสุดท้าย ประกอบอาชีพเป็นวิศวกรโยธาให้กับรัฐบาล มีนิสัยชอบเที่ยวเล่น ผจญภัย และทำอะไรท้าทาย จึงเหมือนเป็นเพื่อนสนิทกับ ม.ร.ว.รณพีร์ อีกทั้งยังไม่ชอบการคลุมถุงชนอย่างมาก ทำให้เขาทำเรื่องขอย้ายไปทำงานที่จังหวัดหนองคาย เพื่อหนีการแต่งงานกับ ม.ล.ศินีนุช บุตรสาวคนเดียวของ ม.ร.ว.อนุพันธ์ เทวพรหม น้องชายของคุณชายเทวพันธ์ ซึ่งนั่นทำให้เขาประสบอุบัติเหตุและได้รับความช่วยเหลือจาก สร้อยฟ้า หญิงชาวบ้านที่อาศัยอยู่ในหมู่บ้านกลางป่า
น้องชายร่วมบิดามารดาของ ม.ร.ว.ธราธร และเป็นโอรสองค์สุดท้อง ทำให้เขามีนิสัยเหมือนน้องคนเล็กที่รักสนุก ชอบเที่ยวเล่น ติดเจ้าชู้เล็กน้อย จึงทำให้เขาเป็นเพื่อนเที่ยวเล่นพร้อมพี่ชายอย่าง ม.ร.ว.รัชชานนท์ อักทั้งเขายังชอบเครื่องบินเป็นชีวิตจิตใจ เลยตัดสินใจเข้าเรียนที่โรงเรียนนายเรืออากาศฯ ปัจจุบันเป็นนักบินขับไล่ ไอพ่นทิ้งระเบิด ประจำอากาศยาน F-86F ณ ฐานทัพอากาศดอนเมือง คุณชายรณพีร์ถูกวางตัวให้แต่งงานกับ ม.ล.วิไลรัมภา บุตรคนสุดท้องของ ม.ร.ว.เทวพันธ์ และเขายังโดนกดดันจากหม่อมเอียด และคุณอ่อนอย่างมาก เนื่องจากเป็นคนสุดท้ายที่สามารถรักษาสัญญาของท่านพ่อของเขาให้เป็นจริงได้
พระมารดาของหม่อมเจ้าวิชชากร ผู้เป็นอดีตเจ้าวังจุฑาเทพ หลังจากที่บุตรชายเสียชีวิต เธอจึงกลายมาเป็นเจ้าของวังแทน และรับหน้าที่เลี้ยงดูหลานชายทั้ง 5 คน เธอเป็นคนมีเหตุผล และยึดติดคำมั่นสัญญาปากเปล่าของบุตรชายกับคุณชายเทวพันธ์เป็นอย่างมาก จึงคอยบังคับและเขี้ยวเข็นให้หลานชายทั้ง 5 ทำตามสัญญานั้น
น้องสาวของหม่อมเอียด ซึ่งไม่ได้แต่งงานจึงมาอาศัยอยู่ที่วังจุฑาเทพกับพี่สาว เลี้ยงดูและดูแลหลานชายมาพร้อมกับพี่สาว แต่เธอรักและเอ็นดูคุณชายรณพีร์มากที่สุด เนื่องจากเขาเป็นคนขี้อ้อน และเป็นหลานชายคนสุดท้อง เธอมีนิสัยหยิ่งทะนงในศักดิ์ศรี และค่อนข้างหัวสูง รักในความเป็นเจ้าเป็นนาย มียศถาบรรดาศักดิ์ ทำให้บ่อยครั้งเธอชอบค่อนแคะคุณชายปวรรุจ ที่เกิดจากหม่อมผู้เป็นนางต้นห้อง และดูถูกหญิงสาวที่ไม่ได้เกิดจากครอบครัวราชนิกุล
เทวพรหม
บุตรสาวคนโตของ ม.ร.ว.เทวพันธ์ เทวพรหม เธอมีนิสัยเงียบ เรียบร้อย แบบพี่คนโต และเป็นคนที่คอยทำงานหาเงินเลี้ยงครอบครัว โดยเปิดร้าน 'ขนมหวานเกษรา' อยู่ที่ด้านหน้าวัง เนื่องจากพ่อของเธอติดการพนัน และน้องสาวไม่ช่วยจุนเจือครอบครัว ทำให้เธอเป็นเสาหลักทางด้านการเงินเพียงคนเดียว จึงเป็นสาเหตุให้เธอแทบจะไม่ออกงานสังคม และไม่เคยไปเที่ยวที่ไหนเลย เธอจึงไม่ค่อยพูด และเอาแต่เสียสละเพื่อคนอื่น เมื่อได้รับคำชวนจากคุณชายธราธร ในการไปสำรวจปราสาทโบราณ แม้จะต้องแต่งตัวเป็นชาย แต่เธอก็เต็มใจที่จะทำ เพราะเป็นการออกนอกวังไปเที่ยวครั้งแรกของเธอ
บุตรสาวคนรองของคุณชายเทวพันธ์ มีนิสัยหยิ่งทะนงตน หัวสูง ใช้เงินเก่ง และชอบดูถูกผู้อื่น เธอทำงานเป็นพยาบาลในโรงพยาบาลรัฐ ซึ่งเป็นที่เดียวกับคุณชายพุฒิภัทร เพื่อที่จะเข้าใกล้เขา และทำให้ความฝันในการเป็นสะใภ้จุฑาเทพเป็นความจริง เนื่องจากพ่อของเธอชอบกล่าวกับลูกว่าสักวันเธอต้องได้เป็นสะใภ้ของจุฑาเทพแน่นอน ตามคำมั่นสัญญา จึงทำให้เธอมั่นใจว่าตนเองจะได้เป็นคุณนาย ใช้เงินของสกุลจุฑาเทพตามใจชอบ และมีหน้ามีตาทางสังคมถ้าหากเธอได้แต่งงานกับคุณชายพุฒิภัทร
บุตรสาววัยรุ่นของ ม.ร.ว.วรพันธ์ น้องชายคนสุดท้องของคุณชายเทวพันธ์​ ซึ่งตอนนี้ย้ายไปตั้งถิ่นฐานและประกอบอาชีพที่ภาคใต้ จึงทำให้เธอไม่มีความเป็นราชนิกุลเลย แต่ถูกบังคับให้มารับหน้าที่แต่งงานกับคุณชายปวรรุจ โดยที่เธอไม่เต็มใจ เนื่องจากมีคนรักอยู่แล้ว
บุตรสาวเพียงคนเดียวของ ม.ร.ว.อนุพันธ์ น้องชายคนกลางของคุณชายเทวพันธ์​ กับคุณหญิงดารณีนุช เทวพรหม เจ้าของวังกิตติวงศ์ เธอเกิดมาในครอบครัวที่ไม่ค่อยลงรอยกัน เนื่องจากบิดามารดาแต่งงานกันเพราะความต้องการของผู้ใหญ่ และแม่ของเธอเลี้ยงดูมาแบบตามใจ ทำให้กลายเป็นคนเอาแต่ใจตนเอง ไม่ชอบความลำบาก หยิ่งในศักดิ์ศรี และชอบดูถูกผู้อื่น แต่อย่างไรก็ตาม เธอยังคงมีจิตสำนึกที่ดีเพราะยังคงมีบิดาเป็นแบบอย่างด้านนี้ อีกทั้งเธอยังถูกพูดให้ฟังตั้งแต่เด็กว่าจะต้องได้แต่งงานกับคุณชายรัชชานนท์ จุฑาเทพ
ทหารอากาศเพื่อนสนิทของคุณชายรณพีร์ และเป็นบุตรบุญธรรมของ ม.ร.ว.อนุพันธ์ เทวพรหม โดยที่เขาไม่เคยทราบชาติกำเนิดที่แท้จริงเลย อีกทั้งยังถูกคุณหญิงดารณีนุชรังเกียจ เพราะคิดว่าเขาเป็นบุตรของคุณชายอนุพันธ์กับอดีตผู้หญิงที่เขารัก แต่เขาก็ยังคงกตัญญูและสำนึกบุญคุณของเทวพรหมอยู่เสมอ
อดีตพระสหายสนิทของหม่อมเจ้าวิชชากร ซึ่งเขาเคยได้ช่วยชีวิตของหม่อมเจ้าวิชชากรไว้ในช่วงสงครามโลก ทำให้เกิดเป็นคำมั่นสัญญาปากเปล่าขึ้น โดยแท้จริงแล้วเขามีจุดประสงค์ว่าถ้าหากได้ดองกับสกุลจุฑาเทพ จะสามารถยกระดับเทวพรหมได้ และสามารถใช้เงินในการเล่นการพนันได้อย่างเต็มที่ จึงคอยสนับสนุนบุตรสาวให้แต่งงานกับคุณชายทั้ง 5 คน และคอยกดดันหม่อมเอียด และคุณอ่อนเรื่องคำสัญญาอย่างเนือง ๆ
น้องชายของคุณชายอนุพันธ์ ผู้รับราชการในยศพันตรี มีนิสัยรักความยุติธรรม เป็นคนดี และรักบุตรสาวในทางที่ถูกต้อง โดยเขามีปากเสียงกับคุณกญิงดารณีนุชเสมอ เนื่องจากมีความคิดที่ไม่ตรงกัน และเขาเองก็ไม่ได้รักเธอ เนื่องจากเขามีอดีตคนรัก ที่คุณหญิงเชื่อว่าเป็นแม่ของ ม.ล.ชัชวีร์ ลูกบุตรธรรมของเขา เป็นสาเหตุให้คุณหญิงเกลียดชัง ม.ล.ชัชวีร์ และไม่เคยนับว่าเป็นลูก
ภรรยาของคุณชายอนุพันธ์ และเป็นเจ้าของวังกิตติวงศ์ เธอแต่งงานเนื่องจากคำขอของผู้ใหญ่ แต่ในความจริงเธอก็รักเขา เนื่องจากเป็นราชนิกุลแต่กำเนิด ทำให้เธอมีนิสัยหยิ่งทะนงในศักดิ์ศรีและยศถาบรรดาศักดิ์ อีกทั้งมีนิสัยหึงหวงอย่างมาก จึงรังเกียจ ม.ล.ชัชวีร์อย่างมาก รวมทั้งเลี้ยงดูบัตรสาวอย่างตามใจ และทำทุกอย่างเพื่อให้เธอกลายเป็นสะใภ้ของจุฑาเทพเพื่อเชิดหน้าชูตา
ตัวละครนำอื่น
บุตรสาวเพียงคนเดียวของ ม.ร.ว.อาทิตยรังสี เจ้าของวังแสงอาทิตย์ เธอถูกเลี้ยงดูด้วยความรัก ความอบอุ่นจากครอบครัว ทำให้มีนิสัยร่าเริง ช่วงพูด และมีความกล้าแบบผู้หญิงตะวันตก โดยเธอกลับจากอังกฤษเมื่ออายุ 5 ปี ทำให้ไม่มีเพื่อนเล่น จึงได้คุณชายธราธรมาเป็นเพื่อนเล่นให้ หลังจากนั้นเธอก็เกิดความรู้สึกดี ๆ จนกลายเป็นความรัก ตั้งแต่เด็กจนโต นอกจากนี้เธอยังรักครอบครัวมาก เมื่อเห็นผู้เป็นบิดามีอาการของโรคหัวใจกำเริบก่อนออกเดินทางไปสำรวจปราสาท เธอจึงปลอมตัวเพื่อตามไปดูแลแม้จะทราบว่ามี ม.ล.เกษรา คู่หมายของคุณชายธราธรร่วมเดินทางด้วย
พระธิดาในพระองค์เจ้าฉัตรอรุณ อรุณรัศมิ์ เธอเป็นหญิงที่มีความกล้าหาญ และมั่นใจในตนเอง เคยเล่นกับคุณชายจุฑาเทพทั้ง 5 คนเมื่อสมัยเด็ก อีกทั้งมีคู่หมั้นคือ หม่อมเจ้าภาณุทัศนัย ซึ่งเป็นนักการทูตอยู่ที่เดียวกับคุณชายปวรรุจ โดยเธอตั้งใจที่จะไปเซอร์ไพรส์พระคู่หมั้นที่ประเทศสวิตเซอร์แลนด์ พร้อมกับเพื่อนสาวฝาแฝด และที่นั่นทำให้เธอได้พบกับคุณชายปวรรุจอีกครั้ง
นางสาวศรีสยามคนล่าสุด ลูกสาวเพียงคนเดียวของกิตติ ซึ่งพ่อของเธอได้รับวินิจฉัยว่าเป็นโรคเนื้องอกในสมอง ต้องได้รับการผ่าตัด เธอจึงมาประกวดนางงามเพื่อนำเงินรางวัลไปรักษาพ่อ โดยไม่รู้เลยว่าผู้ชนะการประกวด จะกลายเป็นอนุภรรยาของท่านพินิจ นายพลผู้ทรงอิทธิพล กรองแก้วจึงพยายามทำให้ตนเองบาดเจ็บเพื่อให้รอดพ้นจากการเป็นอนุฯ จึงได้พบกับคุณชายพุฒิภัทรที่โรงพยาบาล
บุตรสาวของเจ้าของหมู่บ้านวลาหก หมู่บ้านของชาวเวียงพูคำที่อพยพมาในเขตชายแดนไทยเพื่อหนีกบฏนายพลเซกอง ซึ่งเธอเรียกเขาว่า 'พ่อใหญ่' เธอเติบโตขึ้นในป่าจึงทำให้มีนิสัยทะโมนไพร ห้าว และกล้าหาญ อีกทั้งเนื่องจากมีแต่เพื่อนที่เป็นผู้ชาย โดยเธอได้รับการศึกษาอย่างดีจากแฮร์รี่ ผู้เป็นครูสอนในหมู่บ้าน และมีเป้าหมายในการตามหาองค์รัชทายาทของเวียงพูคำ เพื่อกลับไปกอบกู้บังลังก์ของประเทศกลับมาจากกบฏ
บุตรสาวของนภา กับพ่อเลี้ยงดุลย์ โดยเธอมีพี่ชายร่วมพ่อคือ พ่อเลี้ยงอัทธ์ เติบโตมาด้วยการเลี้ยงดูของแม่ และญาติฝั่งแม่ เธอจึงเป็นเสาหลักของครอบครัว ทำงานหน้าเงินเพื่อจุนเจือค่าใช้จ่ายในบ้าน และส่งเสียหลานชายให้เรียนหนังสือ เพียงขวัญมีลุงเป็นผู้กำกับภาพยนตร์ เธอจึงเป็นนักแสดง และรับงานทุกงานเพื่อหาเลี้ยงชีพ แต่วันหนึ่งมีทหารอากาศมาติดพันเธอ ซึ่งเขาคนนั้นเป็นเพื่อนของคุณชายรณพีร์ และมีคู่หมั้นอยู่แล้ว ทำให้เธอถูกเข้าใจผิดว่าเป็นผู้หญิงที่ไม่ดี
เรื่องย่อ
สิงห์หนึ่ง คุณชายธราธร พี่ชายใหญ่ผู้รับภาระดูแลน้อง ๆ ทั้งสี่หลังสิ้นท่านพ่อกับหม่อมแม่ พร้อมแบกรับสัญญาคู่หมายระหว่างราชสกุล เขามุ่งมั่นในงานสำรวจโบราณสถานอย่างจริงจังโดยหารู้ไม่ว่า งานครั้งนี้นอกจากจะสำรวจบูรณะโบราณสถานแล้ว ยังเป็นการค้นหาหัวใจของตัวเองอีกด้วย พบกับความรักระหว่างชายหญิงที่ซ่อนความรู้สึกดี ๆ ต่อกันมาตั้งแต่เด็กจนเติบใหญ่ เรื่องรักเกิดขึ้นท่ามกลางเหตุการณ์โจรกรรมโบราณวัตถุ และนั่นทำให้ทั้งสองได้พิสูจน์หัวใจตนเอง
สิงห์สอง คุณชายปวรรุจ ข้าราชการหนุ่มกระทรวงการต่างประเทศอนาคตไกลกับรักที่เหมือนฝัน พี่ชายรองที่รอดพ้นจากการถูกจับคู่กับหญิงสาวผู้สูงศักดิ์ เพราะมารดาของเขาเป็นเพียงนางต้นห้องในวัง โชคชะตาบันดาลให้เขาพบกับรักแท้ระหว่างเดินทางไปราชการที่สวิตเซอร์แลนด์ ท่ามกลางความโรแมนติก คู่รักต้องเผชิญพายุหิมะบนยอดเขาและพายุอารมณ์อีกหลายระลอกในโลกของความเป็นจริง เขากับเธอจะก้าวผ่านอุปสรรคไปได้หรือไม่
สิงห์สาม คุณชายพุฒิภัทร มีมารดาเป็นบุตรสาวเจ้าสัวใหญ่ คุณหมอรูปงามจำต้องละวางกฎเกณฑ์ที่ยึดถือมาตลอดทั้งชีวิต เมื่อได้พบกับสาวสามัญชนเจ้าของตำแหน่งนางสาวศรีสยาม แล้วใช้หัวใจตัดสินเพื่อช่วยให้เธอรอดพ้นจากการตกเป็นนางบำเรอของนายพลผู้ทรงอิทธิพล การแต่งงานกำมะลอจึงเกิดขึ้น ทั้งสองต้องซ่อนหัวใจรักของตัวเองเพราะความไม่เข้าใจ แต่ท้ายที่สุดแล้วชายหนุ่มผู้สูงศักดิ์ก็ค้นพบว่าเพชรอันเลอค่ายิ่งกว่าอัญมนีใด ๆ ในโลกคือหญิงสาวชาวบ้านนั่นเอง
สิงห์สี่ คุณชายรัชชานนท์ น้องชายร่วมมารดาเดียวกับคุณชายพุฒิภัทร การไปคุมการสร้างทางแถบอีสานทำให้เขาได้พบสาวชาวป่า ความรักของทั้งคู่ดำเนินไปท่ามกลางความเดียดฉันท์ อิจฉา ริษยา ของคนรอบข้าง แต่ท้ายที่สุด เมียชาวบ้าน กลับกลายเป็นเจ้าหญิงของดินแดนเพื่อนบ้าน และคุณชายก็มีส่วนสำคัญในการกู้บัลลังก์ให้แก่หญิงคนรัก
สิงห์ห้า คุณชายรณพีร์ คุณชายคนสุดท้าย น้องชายคุณชายธราธร ซึ่งเกิดจากมารดาผู้เป็นหม่อมเอก ใครจะเชื่อว่าหนุ่มนักบินผู้สูงศักดิ์จะพบกับ ดาราสาว ในวินาทีที่เหมือนฝัน เธอตกลงมาสู่อ้อมกอดของเขาจากอุบัติเหตุในกองถ่ายทำภาพยนตร์ ทั้งสองคนต้องฝ่าม่านประเพณี ฝ่าด่านฐานันดร เพื่อให้ทุกคนประจักษ์ว่าเธอคือ นางรำ ที่รักในความเป็นนายทหารอากาศคนหนึ่งของเขา...มิใช่ที่ความเป็นหม่อมราชวงศ์ผู้สูงศักดิ์
ลิงคินพาร์กอันเดอร์กราวด์ XIV
ลิงคินพาร์กอันเดอร์กราวด์ XIV (, เขียนย่อเป็น LPU XIV) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 21 พฤศจิกายน พ.ศ. 2557 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 6 และเป็นหนึ่งในอัลบั้มที่ออกจำหน่ายปีและครั้งของลิงคินพาร์กอันเดอร์กราวด์
ภาพรวม
แผ่นซีดีของอัลบั้ม ลิงคินพาร์กอันเดอร์กราวด์ XIV ออกจำหน่ายในวันที่ 21 พฤศจิกายน พ.ศ. 2557 ผ่านค่ายเพลงแมชชีนชอปเรเคิดดิงส์ หลังจากที่ประกาศในเว็บไซต์อย่างเป็นทางการของลิงคินพาร์กอันเดอร์กราวด์ อัลบั้มออกเผยแพร่ทั่วโลกในวันที่ 14 พฤศจิกายน พ.ศ. 2557 ที่กรุงเบอร์ลิน โดยได้ประกาศในพิธีเปิดงานร้านค้าป็อปอัปของลิงคินพาร์ก และได้ออกจำหน่ายอย่างเป็นทางการในงานนัดพบของสมาชิกลิงคินพาร์กอันเดอร์กราวด์ที่ ฮาร์ดร็อกคาเฟ่ ในกรุงเบอร์ลิน
อัลบั้มนี้ประกอบด้วยเดโมที่ไม่เคยได้ออกจำหน่ายในสตูดิโออัลบั้มใด ๆ ของลิงคินพาร์ก ได้แก่ เดโมเดิมปี 2545 ของเพลง "เบรกกิงเดอะแฮบิต" โดยมีไมค์ ชิโนะดะ (คนที่เป็นโปรดิวเซอร์ให้กับอัลบั้มนี้) เป็นผู้ให้เสียงร้องในฤดูกาลบันทึกเสียงของอัลบั้ม เมทีโอรา และเพลง "Dave Sbeat feat. Joe" ประพันธ์โดย เดฟ ฟาร์เรล มือกีตาร์เบสของวง และโจ ฮาห์น นักเทิร์นเทเบิล ในฤดูกาลบันทึกเสียงของอัลบั้ม อะเทาซันด์ซันส์ ส่วนเพลงเดโมอื่น ๆ ได้บันทึกในช่วงสตูดิโออัลบั้มต่าง ๆ ของลิงคินพาร์ก เช่น มินิตส์ทูมิดไนต์
อัลบั้มนี้มีเสียงกีตาร์ที่หนัก และบางเดโมนั้นเป็นเพลงที่หนักเกินไปที่จะไปอยู่ในสตูดิโออัลบั้มหลักของลิงคินพาร์ก เช่น เดโมปี พ.ศ. 2551 ที่มีชื่อว่า "Blanka" อัลบั้มนี้ส่วนใหญ่ได้มุ่งเน้นไปที่องค์ประกอบและแนวเพลงที่ใกล้เคียงกับอัลบั้ม เดอะฮันติงปาร์ตี ที่มีเสียงกีตาร์และกลองอันรุนแรง
คะรา
คะรา หรือชื่อทางการตลาดคือ สตูดิโอคะรา (Studio Khara) เป็นบริษัทผลิตอนิเมะของญี่ปุ่นที่เป็นที่รู้จักจากผลงานเรื่อง  รีบิวด์ออฟอีวานเกเลียน ก่อตั้งโดย ฮิเดะอะกิ อันโนะ เมื่อเดือนพฤษภาคม พ.ศ. 2549 โดยผู้กำกับอันโนะได้แยกตัวออกมาจากไกแน็กซ์ ตัวเขาดำรงตำแหน่งประธานบริหารและหัวหน้าผู้กำกับภาพ ชื่อคะรา มาจากคำในภาษากรีก χαρα ที่มีความหมายว่า "สนุก"
ประวัติศาสตร์
ผู้สนับสนุนหลักที่นำกลับมาทำงานในโปรเจ็กต์ใหม่ ได้แก่ ผู้กำกับ Kazuya Tsurumaki, ผู้ออกแบบตัวละคร Yoshiyuki Sadamoto, ผู้วาดสตอรี่บอร์ด Shinji Higuchi, ผู้แต่ง Shirō Sagisu และอนิเมเตอร์ Mahiro Maeda
ในปี 2559 Khara ฟ้อง Gainax เป็นเงิน 100 ล้านเยนสำหรับค่าสิทธิที่ค้างชำระจากข้อตกลงที่ Khara จะได้รับค่าลิขสิทธิ์จากรายได้ที่ได้รับจากผลงานและทรัพย์สินที่ผู้ก่อตั้ง Hideaki Anno เคยทำงานอยู่ คดีดังกล่าวกล่าวหาว่า Gainax จ่ายค่าลิขสิทธิ์ล่าช้าและเป็นหนี้ก้อนโตกับ Khara ซึ่งให้ยืมเงิน 100 ล้านเยนในเดือนสิงหาคม 2014 แต่ยังไม่ได้รับชำระเงินกู้
Aeteidae
Aeteidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
บีสตาร์
บีสตาร์ (BEASTARS) เป็นซีรีส์การ์ตูนญี่ปุ่น เขียนเรื่องและวาดภาพโดยปารุ อิตางากิ ตีพิมพ์ในนิตยสาร Weekly Shōnen Champion ของสำนักพิมพ์อากิตะโชเตง ตั้งแต่เดือนกันยายน พ.ศ. 2559 ถึงเดือนตุลาคม พ.ศ. 2563 ตีพิมพ์เป็นหนังสือการ์ตูนรวมเล่มรวม 21 เล่ม เป็นเรื่องราวในโลกของสัตว์ที่มีรูปร่างแบบคนซึ่งมีวัฒนธรรมที่แบ่งแยกสัตว์กินเนื้อและสัตว์กินพืช
บีสตาร์ได้รับการดัดแปลงเป็นซีรีส์อนิเมะโทรทัศน์โดยสตูดิโอ Orange ออกอากาศตั้งแต่เดือนตุลาคมถึงธันวาคม พ.ศ. 2562 ในผังรายการ +Ultra ของสถานีโทรทัศน์ Fuji TV ฤดูกาลที่สองออกอากาศตั้งแต่เดือนมกราคมถึงมีนาคม พ.ศ. 2564 ซีรีส์อนิเมะได้รับลิขสิทธิ์โดยเน็ตฟลิกซ์ เผยแพร่ฤดูกาลแรกนอกประเทศญี่ปุ่นในเดือนมีนาคม พ.ศ. 2563 และฤดูกาลที่ 2 จะเผยแพร่ในเดือนกรกฎาคม พ.ศ. 2564
บีสตาร์ได้รับหลายรางวัลในปี พ.ศ. 2561 รวมถึงรางวัลมังงะไทโชครั้งที่ 11 ถือเป็นการ์ตูนเรื่องแรกของสำนักพิมพ์อากิตะโชเตงที่ได้รับรางวัลนี้, รางวัลวัฒนธรรมเทตสึกะ โอซามุ ในสาขารางวัลนักสร้างสรรค์หน้าใหม่, รางวัลโคดันชะมังงะอวอร์ดครั้งที่ 42 ในสาขาโชเน็ง และรางวัลหน้าใหม่ในเทศกาลศิลปะสื่อญี่ปุ่น
แฮร์รี แมไกวร์
เจค็อบ แฮร์รี แมไกวร์ (Jacob Harry Maguire; เกิด 5 มีนาคม ค.ศ. 1993) เป็นนักฟุตบอลชาวอังกฤษ ปัจจุบันเล่นในตำแหน่งกองหลังให้กับแมนเชสเตอร์ยูไนเต็ดและทีมชาติอังกฤษ
เกียรติประวัติ
ฮัลล์ซิตี
แมนเชสเตอร์ยูไนเต็ด
รางวัลส่วนตัว
อะบอมิเนชัน
ดิอะบอมิเนชั่น (The Abomination) หรือชื่อจริงอีมิล บลอนสกี้ (Emil Blonsky) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์มาร์เวลคอมิกส์ ปรากฏตัวครั้งแรกใน Tales to Astonosh #90 (April 1967) สร้างสรรค์โดยสแตน ลี และ Gil Kane มีบทบาทหลักเป็นศัตรูของฮัลค์
ภาพยนตร์
อะบอมิเนชั่น หรือ อีมิล บลอนสกี้ เป็นตัวร้ายหลักในภาพยนตร์ มนุษย์ตัวเขียวจอมพลัง ปี 2008 รับบทโดยทิม รอท โดยอีมิลในภาพยนตร์กับคอมิกส์แตกต่างกันตรงที่อีมิลในคอมิกส์จะเป็นทหารของอเมริกัน แต่ในภาพยนตร์อีมิลเป็นสายลับโซเวียตที่ต้องการส่งเซรุ่มซูเปอร์โซลเยอร์ผสมแกมม่าของสหัฐไปให้โซเวียต จึงได้ปลอมตัวเข้าไปเป็นลูกน้องของนายพลแทดเดียส รอสส์ แต่การไล่ล่าฮัลค์นั้นเป็นเรื่องที่ยากเขาจึงฉีดเลือดของดร.แบนเนอร์เข้าไปในตัวของตัวเอง จนกลายเป็นอสุรกายอะบอมิเนชั่นทำลายบ้านเมืองในนิวยอร์ก แต่ภายหลังดร.แบนเนอร์ได้กลายร่างไปเป็นฮัลค์และเข้าต่อสู้กับอะบอมิเนชั่นและได้พ่ายแพ้และถูกจับในที่สุด
สด กูรมะโรหิต
สด กูรมะโรหิต (27 เมษายน พ.ศ. 2451 - 17 กุมภาพันธ์ พ.ศ. 2521) เป็นนักเขียนนวนิยายไทยที่มีชื่อเสียง มีผลงานเขียนหลากหลาย ทั้งสารคดี เรื่องสั้น นวนิยาย นวนิยายแปล บทละครเวที และบทภาพยนตร์  นอกจากนี้ยังเป็นเกษตรกร ที่พยายามนำแนวคิดเกี่ยวกับกิจการสหกรณ์ไว้เป็นจำนวนมาก
ประวัติ
สด กูรมะโรหิต เกิดที่ตำบลท่าเรือจ้าง อำเภอเมือง จังหวัดจันทบุรี เป็นบุตรของอำมาตย์โท พระจรูญภารการ (เติม กูรมะโรหิต) กับนางเหนย กูรมะโรหิต (2417-2512:95 ปี) มีน้องสาวคือ คุณหญิงนิธิวดี อ้นตระการ (2454- 2557 อายุ 103 ปี) บิดาเป็นข้าราชการมหาดไทย ตำแหน่งหลวงยกกระบัตรเมือง ยกกระบัตรมณฑล ปลัดมณฑล และผู้ว่าราชการจังหวัด ในวัยเด็กต้องย้ายตามบิดาไปตามจังหวัดต่างๆ และเข้าเรียนที่โรงเรียนเทพศิรินทร์ตั้งแต่ชั้นประถม 1 ถึงมัธยม 8 เป็นเพื่อนร่วมรุ่นกับ โชติ แพร่พันธุ์ (ยาขอบ) กุหลาบ สายประดิษฐ์ (ศรีบูรพา) และหม่อมเจ้าอากาศดำเกิง รพีพัฒน์ โดยมีผลการเรียนดีเด่น เข้าสอบชิงทุนเล่าเรียนหลวงสองครั้งในปี พ.ศ. 2468-2469 แต่ได้เพียงที่สามจึงไม่ได้รับทุน
ต่อมาในปี พ.ศ. 2470 ขณะกำลังศึกษาที่โรงเรียนกฎหมาย สด กูรมะโรหิต ได้รับข้อเสนอจากพระวรวงศ์เธอ พระองค์เจ้าธานีนิวัต กรมหมื่นพิทยลาภพฤฒิยากร เสนาบดีกระทรวงธรรมการ ให้รับทุนไปศึกษาที่ประเทศจีน เพื่อกลับมาเป็นผู้ควบคุมโรงเรียนราษฎร์ที่สอนภาษาจีนทั่วประเทศ
ท่านศึกษาที่มหาวิทยาลัยปักกิ่งจนจบปริญญาตรี และเข้าทำงานในกระทรวงศึกษาธิการ ระหว่าง พ.ศ. 2479-2489 และทำงานเขียนนวนิยายเป็นรายได้เสริม ตั้งแต่สมัยเรียนอยู่ที่ปักกิ่ง และตลอดเวลาที่รับราชการ
สด กูรมะโรหิต เริ่มงานประพันธ์ตั้งแต่สมัยเรียนชั้นมัธยม โดยได้รับการสั่งสอนจากบิดา ซึ่งเป็นนักเขียนสมัครเล่น เคยร่วมจัดทำหนังสือพิมพ์ "ดรุณสาส์น" และ "แถลงการศึกษาเทพศิรินทร์" เป็นการภายในโรงเรียน ในระหว่างเรียนที่ปักกิ่ง ได้เขียนนวนิยายเกี่ยวกับชีวิตต่างแดน ส่งมาตีพิมพ์ในหนังสือพิมพ์ประชาชาติ เช่นเรื่อง "ปักกิ่งนครแห่งความหลัง" "คนดีที่โลกไม่ต้องการ" "เมื่อหิมะละลาย" มีผลงานแปลเช่นเรื่อง "ชู้รักเลดี้แชตเตอร์เลย์" "อัสฌาเทวี" "ใต้ธงสยาม" "แซมมวลไวท์" รวมไปถึงบทความการเมือง เศรษฐกิจ และสังคม ผลงานที่ถูกนำไปสร้างเป็นภาพยนตร์ เช่นเรื่อง ขบวนเสรีจีน และ ระย้า  โดยเฉพาะเรื่องขบวนเสรีจีน ได้รับรางวัลตุ๊กตาทอง สาขาบทประพันธ์ยอดเยี่ยม และนักแสดงนำหญิงยอดเยี่ยม (ศรินทิพย์ ศิริวรรณ) ครั้งที่ 3 ประจำปี พ.ศ. 2502
สด กูรมะโรหิต ลาออกจากราชการในปี พ.ศ. 2489 หันไปเป็นเกษตรกรที่จังหวัดปราจีนบุรี เป็นผู้บุกเบิกการปลูกหน่อไม้ไผ่ตง แต่ไม่ประสบความสำเร็จ จึงหันไปทำการเกษตร และส่งเสริมแนวคิดเรื่องสหกรณ์ ที่ตำบลจอมเทียน อำเภอสัตหีบ จังหวัดชลบุรี แต่ต้องประสบความลำบากเมื่อถูกกล่าวหาว่าเผยแพร่แนวความคิดแบบคอมมิวนิสต์
สด กูรมะโรหิต สมรสกับ เนียน กูรมะโรหิต (2448-2535:87 ปี) ขณะเรียนอยู่ที่ประเทศจีน มีบุตรธิดารวม 5 คน ต่อมาเนียน กูรมะโรหิต ก็ได้มีผลงานงานแปลที่มีชื่อเสียงหลายเรื่อง ในบั้นปลายชีวิตล้มป่วยด้วยโรคเบาหวาน จนเสียชีวิตเมื่อวันที่ 17 กุมภาพันธ์ พ.ศ. 2521 อายุ 69 ปี
มัสยิดมักกะฮ์ (ไฮเดอราบาด)
มัสยิดมักกะฮ์ (Makkah Masjid) เป็นมัสยิดวันศุกร์ในไฮเดอราบาด เป็นหนึ่งในมัสยิดที่ใหญ่ที่สุดในประเทศอินเดีย ด้วยความจุ 10,000 คน มัสยิดสร้างขึ้นในศตวรรษที่ 17 และปัจจุบันได้รับสถานะอนุสรณ์ภายใต้การคุ้มครอง และเป็นมัสยิดหลักสำหรับพื้นที่เมืองเก่าไฮเดอราบาด มุฮัมมัด กุตับ ชะฮ์ ผู้นำคนที่หกของจักรวรรดิกุตับชาฮี ได้รับสั่งให้ผลิตอิฐขึ้นมาจากดินที่นำมาจากมักกะฮ์ สถานที่ศักดิ์สิทธิ์สูงสุดของศาสนาอิสลาม เพื่อมาใช้สร้างเป็นส่วนโค้งกลางของมัสยิด อิฐจากดินมักกะฮ์นี้เป็นที่มาของชื่อมัสยิด
หมู่อาคารของมัสยิดได้รับการขึ้นทะเบียนเป็นแหล่งมรดกโลกเบื้องต้นของยูเนสโกในปี 2014 ร่วมกับสิ่งปลูกสร้างอื่นในบริเวณ ภายใต้ชื่อหมู่อนุสรณ์และป้อมปราการแห่งรัฐสุลต่านเดกกัน
กองทัพชาติปลดปล่อยประชาพลรัฐเขมร
การจัดตั้ง
กองทัพนี้ก่อตั้งเมื่อเดือนมีนาคม พ.ศ. 2522 จากกลุ่มต่อต้านคอมมิวนิสต์หลายกลุ่มที่อยู่ตามแนวชายแดนไทย-กัมพูชา และเป็นกลุ่มที่อยู่ตรงข้ามกับสาธารณรัฐประชาชนกัมพูชา ซึ่งเป็นรัฐบาลที่มีเวียดนามหนุนหลัง ผู้นำของกองทัพคือเดียน เดล ซึ่งเคยเป็นทหารสมัยสาธารณรัฐเขมร ในช่วงกลางปี พ.ศ. 2522 มีทหารประมาณ 1,600 คน
มัสยิดมักกะฮ์ (ไฮเดอราบาด)
การก่อสร้างมัสยิดเริ่มมีขึ้นในปี 1617 รัชสมัยของสุลต่านมุฮัมมัด กุตับ ชะฮ์ สุลต่านที่หกแห่งกุตับชาฮี แห่งกอลคอนดา ที่ซึ่งในปัจจุบันคือไฮเดอราบาด มัสยิดสร้างขึ้นโดยแรงงานราว 8,000 คน มัสยิดสร้างแล้วเสร็จโดย จักรพรรดิโมกุล เอารังเซบ ในปี 1693
กองทัพชาติปลดปล่อยประชาพลรัฐเขมร
การจัดตั้ง
การประกาศจัดตั้งมีขึ้นเมื่อ 9 ตุลาคม พ.ศ. 2511 ที่ค่ายสุขสันต์ ในเขตภูเขากระวานของกัมพูชา โดยอ้างว่ามีทหารราว 2,000 คน ซึ่งรวมมาจากกลุ่มต่างๆ 13 กลุ่ม บางส่วนเคยอยู่ฝ่ายสาธารณรัฐเขมรมาก่อน ผู้ควบคุมกองทัพคือ สัก สุตสคัน ซึ่งอยู่ฝ่ายสาธารณรัฐเขมรมาก่อน
การขยายตัว พ.ศ. 2524 – 2525
นายพลเดียน เดลได้เปิดค่ายฝึกที่ค่ายผู้อพยพอัมปึล (บ้านสังแก) เมื่อเดือนมกราคม พ.ศ. 2524 กองทัพนี้ได้รับการสนับสนุนทางอาวุธจากจีน